OpenLLM-France/wikimedia huggingface dataset:
# Portada/article abril 28

La seva funció és contenir els orgànuls cel·lulars i contribuir al seu moviment. El citosol és el lloc on es produeixen molts dels processos metabòlics de la cèl·lula.

## Citoplasma

El citoplasma és la part de la cèl·lula procariota que es troba dins la membrana plasmàtica i la part de la cèl·lula eucariota que es troba entre el nucli cel·lular i la membrana. Consisteix en una emulsió col·loïdal molt fina d'aspecte granulós, el citosol o hialoplasma, i una diversitat d'orgànuls cel·lulars que tenen diferents funcions.
La seva funció és contenir els orgànuls cel·lulars i contribuir al seu moviment. El citosol és el lloc on es produeixen molts dels processos metabòlics de la cèl·lula.
El citoplasma a vegades es divideix en una regió externa gelatinosa, propera a la membrana i implicada en el moviment cel·lular, que s'anomena ectoplasma i una part interna més fluïda que rep el nom d'endoplasma, que és on es troben la majoria d'orgànuls. El citoplasma es troba tant a les cèl·lules procariotes com a les eucariotes i s'hi troben dissolts diversos nutrients que han aconseguit travessar la membrana cel·lular.
# Bernat Abellar

Bernat Abellar (Principat de Catalunya, segle xv - Santes Creus, 1466) fou un religiós català que va ser abat de Santes Creus (1457-66). Calixt III li encomanà delicades missions pontifícies. Enriquí el monestir amb nombrosos privilegis obtinguts principalment de Roma, però també del rei Joan II el Sense Fe. Li ha estat atribuïda una adhesió a Carles de Viana que la veritat històrica no confirma.

## Referències

* ↑ BADA, Joan i SAMPER, Genís. Catalònia religiosa. Barcelona: Claret, 1991, p. 391

## Enllaços externs

* Biografia Arxivat 2016-03-10 a Wayback Machine.
# Masury

Masury és una concentració de població designada pel cens dels Estats Units a l'estat d'Ohio. Segons el cens del 2000 tenia 2.618 habitants.

## Demografia

Segons el cens del 2000, Masury tenia 2.618 habitants, 1.044 habitatges, i 722 famílies. La densitat de població era de 279,2 habitants per km².
Dels 1.044 habitatges en un 30,8% hi vivien nens de menys de 18 anys, en un 50,9% hi vivien parelles casades, en un 14,5% dones solteres, i en un 30,8% no eren unitats familiars. En el 27,6% dels habitatges hi vivien persones soles el 12,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,92.
Per edats la població es repartia de la següent manera: un 23,6% tenia menys de 18 anys, un 7,6% entre 18 i 24, un 26,7% entre 25 i 44, un 23,4% de 45 a 60 i un 18,8% 65 anys o més.
L'edat mediana era de 40 anys. Per cada 100 dones de 18 o més anys hi havia 83,1 homes.
La renda mediana per habitatge era de 36.958 $ i la renda mediana per família de 45.302 $. Els homes tenien una renda mediana de 40.088 $ mentre que les dones 21.535 $. La renda per capita de la població era de 17.226 $. Aproximadament el 12,5% de les famílies i el 12,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Masury». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Masury». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Santa Llúcia de Casa Móra

Santa Llúcia de Casa Móra és una capella particular de la vila de Ribera de Cardós, en el terme municipal de Vall de Cardós, a la comarca del Pallars Sobirà, dins de l'antic terme de Ribera de Cardós. La capella, conservada, és dins del nucli de població, a Casa l'Apotecari. És una petita capella que forma part del mateix edifici principal de la casa.

## Descripció

Edifici de planta rectangular i façana al Nord-est sota el pinyó de la coberta de llicorella a dues vessants, en la qual s'obre la porta d'arc de mig punt i per damunt d'aquesta un petit òcul.

## Referències

* ↑ Gavín, Josep Maria. Pallars Sobirà. Barcelona: Arxiu Gavín, 1981 (Inventari d'esglésies, 9). ISBN 84-85180-26-7.
* ↑ «Santa Llúcia de Casa Móra». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 setembre 2017].
# Sandra Ortega Mera

Sandra Ortega Mera (La Corunya, 19 de juliol del 1968) és una multimilionària espanyola, filla d'Amancio Ortega Gaona, fundador d'Inditex i una de les persones més riques en el món, i de la seva primera muller, Rosalía Mera. Té un grau de psicologia per la universitat de Santiago de Compostel·la. A la mort de la seva mare Rosalia Mera el 2013, va heretar la seva participació del 7% a Inditex, i va esdevenir la dona més rica d'Espanya, amb un patrimoni de 7,3$ bilions. Mera, que té un germà amb paràlisi cerebral, dedica el temps a una fundació fundada per la seva mare per ajudar les persones amb discapacitats mentals i físiques, la Fundación Paideia Galiza.

## Referències

* ↑ Forbes.com. http://www.forbes.com/profile/sandra-ortega-mera/?list=billionaires
* ↑ «Sandra Ortega, la misma política financiera que... su padre». [Consulta: 5 febrer 2016].
# Brisó

Brisó (en llatí Bryson, en grec antic Βρύσων) va ser un filòsof pitagòric grec.
Iàmblic diu que era d'aquells joves als que Pitàgores va instruir en els darrers anys de la seva vida. Podria ser el mateix que l'escriptor Brisó d'Acaia esmentat per Teopomp en un recull fet per Ateneu de Naucratis i segons el qual Plató hauria agafat algunes idees de Brisó.
El seu mètode per quadrar el cercle podria haver estat un antecedent del mètode d'exhaustió aplicat consistentment anys més tard per Arquimedes.

## Referències

* ↑ Smith, William (ed.). «Bryson». A Dictionary of Greek and Roman biography and mythology. [Consulta: 8 setembre 2022].
* ↑ Contreras, 2019, p. 19-20.

## Bibliografia

* Contrera, José N. «A Brief History of the Method of Exhaustion with an Illustration» (en anglès). Journal of Mathematical Sciences & Mathematics Education, Vol. 14, Num. 1, 2019, pàg. 18-25. ISSN: 2081-545X.

## Enllaços externs

* O'Connor, John J.; Robertson, Edmund F. «Brisó» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Merlan, Phillip. «Bryson of Heraclea» (en anglès). Complete Dictionary of Scientific Biography, 2008. [Consulta: 7 febrer 2024].
# Premi Rolf Schock

El Premi Rolf Schock va ser instituït al testament del filòsof i artista suec Rolf Schock (1933-1986). Es va lliurar per primera vegada a Estocolm el 1993 i des de llavors es lliura cada dos anys. Els guanyadors reben 400.000 corones sueques, que equivalen aproximadament a 40.000 euros.

## Categories

Els premis es lliuren en quatre categories i són atorgats per comitès de tres de les Reials Acadèmies de Suècia:
* Premi Schock de Lògica i Filosofia, decidit per la Reial Acadèmia Sueca de Ciències
* Premi Schock de Matemàtiques, decidit per la Reial Acadèmia Sueca de Ciències
* Premi Schock d'Arts Visuals, decidit per la Reial Acadèmia Sueca d'Art
* Premi Schock d'Arts Musicals, decidit per la Reial Acadèmia Sueca de Música

## Guardonats

Llista de guardonats amb el Premi Schock :
| Any | Lògica i Filosofia | Matemàtiques | Arts Visuals | Arts Musicals |
| 1993 | W.V. Quine (EUA) | Elias Stein (EUA) | Rafael Moneo (Espanya) | Ingvar Lidholm (Suècia) |
| 1995 | Michael Dummett (Regne Unit) | Andrew Wiles (EUA) | Claes Oldenburg (EUA) | György Ligeti (Hongria/Alemanya) |
| 1997 | Dana S. Scott (EUA) | Mikio Sato (Japó) | Torsten Andersson (Suècia) | Jorma Panula (Finlàndia) |
| 1999 | John Rawls (EUA) | Yurij Manin (Rússia/Alemanya) | Jacques Herzog i Pierre de Meuron (Suiza) | Kronos Quartet (EUA) |
| 2001 | Saul A. Kripke (EUA) | Elliott H. Lieb (EUA) | Giuseppe Penone (Itàlia) | Kaija Saariaho (Finlàndia) |
| 2003 | Solomon Feferman (EUA) | Richard P. Stanley (EUA) | Susan Rothenberg (EUA) | Anne Sofie von Otter (Suècia) |
| 2005 | Jaakko Hintikka (Finlandia/EUA) | Luis Caffarelli (Argentina) | Kazuyo Sejima i Ryue Nishizawa (Japó) | Mauricio Kagel (Argentina) |
| 2008 | Thomas Nagel (Iugoslàvia/EUA) | Endre Szemerédi (Hongria/EUA) | Mona Hatoum (Líban/Regne Unit) | Gidon Kremer (Letònia) |
| 2011 | Hilary Putnam (EUA) | Michael Aschbacher (EUA) | Marlene Dumas (Sud-àfrica/Països Baixos) | Andrew Manze (Regne Unit) |
| 2014 | Derek Parfit (Regne Unit) | Yitang Zhang (EUA) | Anne Lacaton i Jean - Philippe Vassal (França) | Herbert Blomstedt (Suècia/EUA) |

## Vegeu també

* Premi Nobel

## Enllaços externs

* Premis Schock Arxivat 2007-08-19 a Wayback Machine. (anglès)
# Babes in Bagdad

Babes in Bagdad és una pel·lícula de comèdia estatunidenca del 1952 dirigida per Edgar G. Ulmer i protagonitzada per Paulette Goddard i Gypsy Rose Lee. Jerónimo Mihura Santos va dirigir part de la pel·lícula, en la que també hi va participar Carmen Sevilla, però la majoria de les seves escenes foren eliminades en la versió estatunidenca.

## Argument

La princesa Kyra de les Nits Àrabs fa vaga exigint la igualtat de drets de les dones, davant la frustració del califa Hassan. Amb el suport del fillol del califa, Ezar, Kyra permet al califa veure l'error dels seus camins poligàmics i, finalment, s'estableix amb la seva dona favorita, Zohara.

## Repartiment

* Paulette Goddard - Kyra
* Gypsy Rose Lee - Zohara
* Richard Ney - Ezar
* John Boles - Hassan
* Thomas Gallagher -Sharkhan
* Sebastian Cabot - Sinbad
* MacDonald Parke - Califa
* Christopher Lee - Esclau

## Recepció crítica

Allmovie va escriure, "fins i tot els més acèrrims defensors auteuristes del director Edgar G. Ulmer tenen dificultats per justificar la seva participació en aquest esforç implacablement ximple."

## Referències

* ↑ «Babes in Bagdad (1952) - Overview - TCM.com». Turner Classic Movies.
* ↑ «Còpia arxivada». BFI. Arxivat de l'original el 2015-09-30. [Consulta: 18 octubre 2020].
* ↑ Muchachas de Bagdad/Babes in Bagdad a cinefotocolor.com
* ↑ Hal Erickson. «Babes in Bagdad (1952) - Edgar G. Ulmer - Synopsis, Characteristics, Moods, Themes and Related - AllMovie». AllMovie.

## Enllaços externs

* Babes in Bagdad a Internet Movie Database (anglès)
* Babes in Bagdad a TCM Movie Database (anglès)
# Etheostoma tecumsehi

Etheostoma tecumsehi és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 5,4 cm de longitud total.

## Distribució geogràfica

Es troba a Nord-amèrica: Kentucky.

## Referències

* ↑ BioLib
* 1 2 FishBase (anglès)

## Bibliografia

* Ceas, P.A. i L.M. Page, 1997. Systematic studies of the Etheostoma spectabile complex (Percidae; Subgenus Oligocephalus), with descriptions of four new species. Copeia (3):496-522.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Mathieu Ladagnous

Mathieu Ladagnous (Pau, 12 de desembre de 1984) és un ciclista francès, professional des del 2006 al 2023.
Abans de dedicar-se al ciclisme de carretera era un corredor destacat en ciclisme en pista, modalitat en la qual va arribar a ser campió de França i d'Europa en diverses ocasions.
El 2008 va participar en els Jocs Olímpics d'Estiu de 2008 a Pequín.

## Palmarès en ruta

* 2005
** 1r al Tour de Mainfranken
** 1r a la Kreiz Breizh Elites i vencedor de 2 etapes
* 2006
** Vencedor d'una etapa del Tour del Mediterrani
* 2007
** 1r als Quatre dies de Dunkerque i vencedor d'una etapa
* 2009
** 1r a la Tropicale Amissa Bongo i vencedor d'una etapa
** 1r a la Polynormande
* 2011
** Vencedor de 2 etapes del Tour del Llemosí
** Vencedor d'una etapa del Tour de Valònia
* 2013
** 1r a la Boucles de l'Aulne
** Vencedor d'una etapa del Tour del Llemosí

### Resultats al Tour de França

* 2007. 112è de la classificació general
* 2010. 93è de la classificació general
* 2012. 85è de la classificació general
* 2014. 76è de la classificació general
* 2015. 71è de la classificació general
* 2016. Abandona (9a etapa)
* 2019. 126è de la classificació general
* 2020. 94è de la classificació general

### Resultats a la Volta a Espanya

* 2008. 89è de la classificació general
* 2009. 63è de la classificació general
* 2016. 98è de la classificació general
* 2020. Abandona (11a etapa)

### Resultats al Giro d'Itàlia

* 2017. 97è de la classificació general
* 2018. No presentat (21a etapa)

## Palmarès en pista

* 2001
** Campió d'Europa sub-23 en Madison (amb Fabien Patanchon)
* 2002
** Campió del món júnior en Madison (amb Tom Thiblier)
** Campió de França de persecució júnior
* 2003
** Campió d'Europa sub-23 en Madison (amb Fabien Patanchon)
* 2004
** Campió de França de persecució sub-23
* 2005
** Campió de França de persecució per equips
* 2006
** Campió de França de persecució per equips
* 2011
** Campió de França de persecució

## Referències

* ↑ «Matthieu Ladagnous a refermé sa carrière pro» (en francès). la republique des pyrenees, 02-10-2023. [Consulta: 12 octubre 2023].

## Enllaços externs

* Web oficial (francès)
* Fitxa personal a sitiodeciclismo.net (castellà)
# SK Merani Martvili

El SK Merani Martvili és un club de futbol de Geòrgia, de la ciutat de Martvili.
Va ser fundat el 1955. Prèviament fou anomenat Salkhino Gegechkori (època soviètica), Chkondidi Martvili i Salkhino Martvili.

## Referències

* ↑ Perfil Arxivat 2017-08-17 a Wayback Machine. a foot.dk
* ↑ Perfil Arxivat 2016-11-28 a Wayback Machine. a weltfussballarchiv

## Enllaços externs

* SK Merani Martvili - Lloc web oficial
# Brisíngides

Els brisíngides (Brisingida) són un ordre d'equinoderms asteroïdeus de profunditat. Normalment tenen de 6 a 16 braços llargs i estrets usats en la seva alimentació suspensívora.

## Taxonomia

Conté unes 110 espècies en 16 gèneres i 2 famílies:
* Família Brisingidae, G.O. Sars, 1875
** Gènere Astrolirus, Fisher, 1917
** Gènere Astrostephane, Fisher, 1917
** Gènere Brisinga Asbjørnsen, 1856 (sin. Craterobrisinga, Fisher, 1916)
** Gènere Brisingaster Loriol, 1883
** Gènere Brisingenes Fisher, 1917
** Gènere Hymenodiscus Perrier, 1884
** Gènere Midgardia Downey, 1972
** Gènere Novodinia Dartnall, Pawson, Pope & B.J. Smith, 1969 (sin. Odinia, Perrier, 1885)
** Gènere Odinella Fisher, 1940
** Gènere Stegnobrisinga Fisher, 1916
* Família Freyellidae, Downey, 1986
** Gènere Astrocles Fisher, 1917
** Gènere Belgicella Ludwig, 1903
** Gènere Colpaster Sladen, 1889
** Gènere Freyastera Downey, 1986
** Gènere Freyella Perrier, 1885 (sin. Freyellidea, Fisher, 1917)
** Gènere Freyellaster Fisher 1918

## Referències

* ↑ Altaba, C. R., 1991. Invertebrats no artròpodes. Història Natural dels Països Catalans, 8. Fundació Enciclopèdia Catalana, Barcelona.
* ↑ «WoRMS - World Register of Marine Species». [Consulta: 1r juny 2020].
# Popcorn (música instrumental)

"Popcorn" és una peça musical famosa de principis del synthpop instrumental, originalment composta per Gershon Kingsley en 1969 al seu àlbum Music to Moog By. El mateix any, aquesta cançó fou publicada i registrada en el segell Audio Fidelity Records de Nova York. És coneguda com la primera cançó electronic/techno en la història de la música. En 1972, va ser un gran èxit en molts països quan va ser regravat per Hot Butter i és la versió més famosa d'aquesta cançó. "Popcorn" des de llavors ha estat interpretada per un gran nombre d'artistes.
# Batalla del riu Lupia

La batalla del riu Lupia va ser un enfrontament a la vora del riu Lupia entre entre una força romana dirigida per Drus el Vell i els sicambres l'any 11 aC. Drus va derrotar els sicambres, que es van veure obligats a desplaçar-se a l'est del Rin.

## Referències

* ↑ Cassi Dió, Història Romana LIV.33 (anglès)
# Mathieu Heijboer

Mathieu Heijboer (Dordrecht, 4 de febrer de 1982) és un ciclista neerlandès, professional des del 2006 al 2008. Un cop retirat s'ha dedicat a la direcció d'equips.

## Palmarès

* 2004
** 1r al Mainfranken-Tour
* 2005
** 1r a la Chrono champenois
** Vencedor d'una etapa als Boucles de la Mayenne

### Resultats al Giro d'Itàlia

* 2007. Abandona

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Albert Kellogg

Albert Kellogg (New Hartford, Connecticut, 6 de desembre del 1813 - Alameda, Califòrnia, 31 de març del 1887) va ser un metge i botànic estatunidenc, i un dels set fundadors (1853) de l'Acadèmia de les Ciències de Califòrnia.

## Biografia

Després d'estudiar en l'escola de Wilbraham (Massachusetts) estudià a la Transylvania University de Lexington (Kentucky), on es titulà el 1834. Posteriorment va fer diverses expedicions de recol·lecció vegetal per l'oest dels EUA, cosa que li permeté també de descriure les espècies arborícoles de Califòrnia. Els seus informes apareixen el 1845 en l'obra de John Charles Frémont Report of the Exploring expedition to the Rocky Mountains in 1842 and to Oregon & North California in the years in 1843-44. Posteriorment s'embarcà en una expedició que cobrí tota la costa americana de l'Oceà Pacífic, des de la Terra del Foc fins a Alaska, on arribà el 1867 juntament amb George Davidson; en aquesta regió aplega una gran col·lecció de flora, que es conserva parcialment a la Smithsonian Institution, a la Philadelphia Academy of Natural Sciences i a l'Acadèmia de les Ciències de Califòrnia.
D'idees avançades, obrí l'Institut Smithsonià a les dones, contractant-ne dues com a conservadores: Katherine Brandegee i Alice Eastwood. S'especialitzà en l'estudi dels arbres.
Per honorar-lo, hom batejà amb el seu nom el gènere Kelloggia Torr. ex Hook.f. 1874 i les espècies Amsinckia kelloggii Suksd., Antirrhinum kelloggii Greene, Arracacia kelloggii (A.Gray) S.Watson, Hemizonia kelloggii Greene, Lilium kelloggii Purdy, Poa kelloggii Vasey, Polygonum kelloggii Greene, Quercus kelloggii Newb.

## Obres

(selecció)
* West American Oaks
* Forest Trees of California. Second Report of the State Mineralogist of California, App. 1.

## Referències

* ↑ Es poden consultar els tàxons descrits per aquest autor a International Plant Names Index (anglès)

## Enllaços externs

* Breus notes biogràfiques (anglès)
# SK Sigma Olomouc

El SK Sigma Olomouc és un club de futbol txec de la ciutat d'Olomouc.

## Història

Evolució del nom:
* 1919: FK Hejčín Olomouc (Fotbalový klub Hejčín Olomouc)
* 1920: SK Hejčín Olomouc (Sportovní klub Hejčín Olomouc)
* 1947: Hejčínský SK Banské a Hutní Olomouc (Hejčínský Sportovní klub Banské a Hutní Olomouc)
* 1948: ZSJ BH Olomouc (Základní sportovní jednota Banské a Hutní Olomouc)
* 1949: Sokol MŽ Olomouc (Sokol Moravské železárny Olomouc)
* 1952: Sokol Hanácké železárny Olomouc
* 1953: DSO Baník MŹ Olomouc (Dobrovolná sportovní organizace Baník Moravské železárny Olomouc)
* 1955: TJ Spartak MŽ Olomouc (Tělovýchovná jednota Spartak Moravské železárny Olomouc)
* 1960: TJ MŽ Olomouc (Tělovýchovná jednota Moravské železárny Olomouc)
* 1966: TJ Sigma MŽ Olomouc (Tělovýchovná jednota Sigma Moravské železárny Olomouc)
* 1979: TJ Sigma ZTS Olomouc (Tělovýchovná jednota Sigma ZTS Olomouc)
* 1990: SK Sigma MŽ Olomouc (Sportovní klub Sigma Moravské železárny Olomouc, a.s.)
* 1996: SK Sigma Olomouc (Sportovní klub Sigma Olomouc, a.s.)

## Palmarès

* 1 Copa txeca: 2012.
* 1 Supercopa txeca: 2012.

## Jugadors destacats

* Robert Caha
* David Rozehnal
* Marek Špilár
* Tomáš Ujfaluši
* Radoslav Kováč
* Radim Kučera
* David Kobylík

## Enllaços externs

* Web oficial (txec)
# Bucklin (Kansas)

Bucklin és una població dels Estats Units a l'estat de Kansas. Segons el cens del 2000 tenia 725 habitants.

## Demografia

Segons el cens del 2000, Bucklin tenia 725 habitants, 299 habitatges, i 200 famílies. La densitat de població era de 518,4 habitants per km².
Dels 299 habitatges en un 34,8% hi vivien nens de menys de 18 anys, en un 56,5% hi vivien parelles casades, en un 7,4% dones solteres, i en un 32,8% no eren unitats familiars. En el 29,8% dels habitatges hi vivien persones soles el 16,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,99.
Per edats la població es repartia de la següent manera: un 28,4% tenia menys de 18 anys, un 7,9% entre 18 i 24, un 25,1% entre 25 i 44, un 21,8% de 45 a 60 i un 16,8% 65 anys o més.
L'edat mediana era de 38 anys. Per cada 100 dones de 18 o més anys hi havia 93,7 homes.
La renda mediana per habitatge era de 38.750 $ i la renda mediana per família de 44.554 $. Els homes tenien una renda mediana de 31.667 $ mentre que les dones 18.235 $. La renda per capita de la població era de 17.954 $. Entorn del 6,8% de les famílies i el 8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bucklin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Bucklin». American Fact Finder. Oficina del Cens dels Estats Units, 12-01-2010.
# Portada/efemèride juliol 1

Antoni Ramallets
« 30 de juny · 1 de juliol · 2 de juliol »
# Berengaudus

Berengaudus (840–892) va ser un monjo benedictí, suposat autor de l'Expositio super septem visions libri Apocalypsis, un comentari llatí del Llibre de la Revelació. Tradicionalment se l'ha suposat monjo de l'Abadia de Ferrières, en temps de Lupus Servatus. Però aquesta atribució ha estat qüestionada, ja que l'Expositio seria més tardana, cap al segle xii, en què va ser molt difosa en forma de manuscrit. Va ser impresa dins de la Patrologia Llatina vol. XVII per Ambròs, segons una atribució de Cuthbert Tunstall.

## Data de l'Expositio

S'ha argumentat, recentment, que encara que la data de l'Expositio no es pot fixar amb certesa, es pot assegurar que està més a prop del segle xii que del segle ix. Però també s'ha dit que "Berengaudus" era contemporani d'Anselm de Laon, per la qual cosa seria una mica anterior, ca. 1040. Finalment Visser va argumentar, per la familiaritat en els comentaris de Haimo d'Auxerre, i una evidència interna d'uns versos acròstics, que la identificació tradicional seria vàlida.

## Referències

* ↑ library.nd.edu, The Douce Apocalypse.
* ↑ Kevin J. Vanhoozer; Craig G. Bartholomew; Daniel J. Treier; Nicholas Thomas Wright (1 novembre 2005).
* ↑ Derk Visser (1996).
* ↑ Jacques-Paul Migne, Patrologiae cursus completus (1879) vol. 17 col. 843; archive.org.
* ↑ Carolyn Marino Malone (1 gener 2004).
* ↑ Derk Visser. Apocalypse as Utopian Expectation (800-1500): The Apocalypse Commentary of Berengaudus of Ferrières and the Relationship Between Exegesis, Liturgy, and Iconography. Brill, 1996, p. 3–4. ISBN 978-90-04-10621-5.
# Estadi um Bëchel

L'Estadi um Bëchel és un estadi de futbol a la ciutat d'Hautcharage, al sud-oest de Luxemburg. Actualment és l'estadi del UN Käerjéng 97. Té capacitat per a 1.000 persones.

## Referències

* ↑ Stadium Arxivat 2011-07-19 a Wayback Machine. - UN Käerjeng 97
* L'estadi a World Stadiums - Luxembourg Arxivat 2012-09-18 at Archive.is